Ubi pasir

Ubi pasir, ubi sabut, ubi ciabet, ubi jabet, ubi ciak dan ubi gadung lilin, dengan nama botani Dioscorea pentaphylla ialah sejenis ubi yang membesar di dalam tanah dan tempatan dari tropika dan subtropika Asia hingga ke utara Australia. Ia merupakan sejenis ubi yang tidak boleh dimakan kecuali selepas diproses.

Penerangan 
Ubi pasir ialah pepanjat berduri yang tumbuh melilit mengikut arah jam pada junjungan atau tumbuhan lain. Ia mampu mencapai 10 meter panjang. Daun campurannya yang tersusun berselang pecah menjadi 3 ke 5 anak daun yang setiapnya lebih daripada 10 sentimeter panjang. Tumbuhan ini mengeluarkan tunas bebawang sekitar sesentimeter panjang. Tumbuhan baru akan bercambah daripada tunas tersebut. Bunganya pula membulir dan sulurnya membuahkan umbi. Spesimennya boleh seberat 3 paun dan tertanam berdepa-depa di bawah tanah.

Umbi pada sulurnya boleh dimasak dan dimakan.

Lihat juga

Rujukan

Pautan luar 
 Dietary and Behavioural Components of a “Wildman” Image from West Central Flores (Indonesia)

Ubi yang tidak boleh dimakan